مەریوان سەفادین

مەریوان سەفادین (لەدایکبووی ١٩٧٢ لە ھەڵەبجە، عێراق) گۆرانیبێژێکی کوردی خەڵکی ھەڵەبجەیە، کە بە ھەردوو زاری کوردیی ناوەندی و کوردیی باشووری گۆرانیی وتووە.

 سەرەتای ژیان 
مەریوان سەفادین لە ساڵی ١٩٧٢ لە گوندی عەبابەیلێ لە شاری ھەڵەبجە لەدایک بووە و ھەتا ساڵی ١٩٨٨ و کاتی کیمیابارانەکەی ھەڵەبجە لەوێ ژیاوە؛ بە وتەی خۆی، برینداری کیمیابارانەکەشە، و بەھۆی کیمیابارانەکەوە ھەڵەبجەی بەرەو سلێمانی بەجێ ھێشتووە. ھەر بەھۆی کیمیابارانەکەوە نەیتوانیوە خوێندن تەواو بکات. لە ساڵی ١٩٩٦ کوردستانی بەرەو ئەورووپا بەجێ ھێشت بەجۆرێک ٢ ساڵ لە ئەڵمانیا و ١٠ ساڵ لە ئایسلەند ژیاوە. پاشان چووەتە سوید و زیاتر لە ١٠ ساڵە لەوێ دەژیت.

 پیشە 
مەریوان لە ساڵی ١٩٩٣ لەڕێگەی بەھجەت یەحیاوە دەستی بە کاری ھونەری کردووە و ھەر لەو ساڵە یەکەم گۆرانیی خۆی بەناوی ھەی باوە باوە لە بەرنامەی کەشکۆڵ لە کەناڵی گەلی کوردستان بڵاو کردووەتەوە. تا ١٩٩٦ شەش بەرھەمی بەشێوەی تاک تۆمار کردووە. ھەروەھا مەریوان یەکێک بووە لە ئەندامانی تیپی مۆسیقای فۆلکلۆری کورد، کە چەندین کۆنسێرتی لەگەڵ تیپەکە لە ھەردوو شاری ھەولێر و سلێمانی کردووە. مەریوان تەنیا دوو ئەلبومی بەناوەکانی دیە لە ٢٠٠٢ و جێژوان لە ٢٠٠٦ بڵاو کردووتەوە. ئەمە جگە لەوەی کە چەندین گۆرانییشی بە شێوەی تاک بڵاو کردووەتەوە. لە چەندین ئاھەنگ و بۆنە لەدەرەوەی کوردستان کۆنسێرتی کردووە.پۆستێکی فەرمیی مەریوان سەفادین لەبارەی ژیانی خۆی و پیشەکەی لە پەڕەی فەرمیی خۆی لە فەیسبووک. مەریوان دوو-سێ گۆرانیی ھەورامیشی وتووەتەوە کە شیعرەکان ھی مەولەوی بوون. لە ساڵی ٢٠١٤ و بەرەبەری شەڕی پێشمەرگە و داعش مەقامێکی بۆ پێشمەرگە و کوردستان وت و بڵاو کردەوە، و لە ٢٠١٧ گۆرانییەکی بە زاری کەڵھوڕی بەناوی بەو بەو بڵاو کردەوە. لە ٢٠٢٠ کەمال محەممەد لەگەڵ مەریوان ڤدیۆکلیپێکیان بەناوی ئافەرین بڵاو کردەوە.

 دیسکۆگرافی 

 ئەلبوومەکان 

 تاکە گۆرانییەکان 
 ئامۆزا گیان (کۆنسێرت)
 بۆ کوردستان (مەقام، ٢٠١٤)
 چەشنی دەریا (کۆنسێرت)

 کلیپەکان 
+ کلیپەکان ناونیشان  شیعر  ئاواز  مۆسیقا  ساڵ  تێبینی  سەرچاوەکان ھەی باوە باوە  مەولەوی  فۆلکلۆر   ١٩٩٣  یەکەم گۆرانی  باوان  فۆلکلۆر  فۆلکلۆر     دیە  نەوژین محەممەد  نەوژین محەممەد  ئارا ئەحمەد  توانا فەرەج  ١٩٩٤   کەلیان  مەولەوی  فۆلکلۆر   ١٩٩٤   یارانی ھاودەم  خەییام  ئیبراھیم نەجمەدین  توانا فەرەج  ئارا ئەحمەد  ١٩٩٤   ئای لە من  بەختیار ساڵح  فۆلکلۆر  توانا فەرەج    لە کۆڵانی تەنگ  فۆلکلۆر  فۆلکلۆر  گرووپی مۆسیقیی کوردسات    گوڵەکەم  ڕێبوار ئالانی  مەریوان سەفادین  كارزان مە‌حموود  ٢٠١٣   پەشیمانی  گەشبیر ئەحمەد  کەلھوڕی  كارزان مە‌حموود  ٢٠١٥   ھەناسە  ڕێبوار ئالانی  مەریوان سەفادین  كارزان مە‌حموود  ٢٠١٦  لەگەڵ ئاریان کەریم  بەو بەو  فۆلکلۆر  کەلھوڕی  کارزان مەحموود  ٢٠١٧   گەڵا  ئیسماعیل خوڕماڵی  مەریوان سەفادین   ٢٠١٨  دووبارەکراو   کانیی عاشقان  فۆلکلۆر  مەریوان سەفادین  شادمیھر نامۆ  ٢٠١٨  لەگەڵ ئاریان کەریم   بۆم دەمردی  ھێمن ھەژار  شادمیھر نامۆ   ٢٠١٩    ئافەرین  ھێمن ھەژار  شادمیھر نامۆ   ٢٠٢٠  لەگەڵ کەمال محەممەد، (مەریوان وەک میوان)   شەو  ئیبراھیم نەجمەدین  مەریوان سەفادین   ٢٠٢١  دووبارەکراو  گەر بێیتەوە  مازیار فایەق  سەروەت تۆفیق  شادمیھر نامۆ   ٢٠٢١   ھەنگاو  محەممەد پاکژ  مەریوان سەفادین   ٢٠٢٢   

 ئاوازدانان 
مەریوان لە ٢٠١٩ ئاوازێکی بۆ گۆرانییەکی گۆرانیبێژ یەریڤان ھەڵەبجەیی بەناوی یاران داناوە.

 سەرچاوەکان 

 بەستەرە دەرەکییەکان 



 مەریوان سەفادین لە دیزەر

پۆل:زیندووان
پۆل:گۆرانیبێژانی پیاوی کورد
پۆل:گۆرانیبێژانی کورد
پۆل:گۆرانیبێژانی کوردیی ناوەندی
پۆل:لەدایکبووانی ١٩٧٢